# Harry Potter and the Half-Blood Prince (film)

| Harry Potter and the Half-Blood Prince |
| --- |
|  |
| Prijevod | *Harry Potter i Princ miješane krvi* |
| Režija | David Yates |
| Produkcija | David Heyman David Barron |
| Scenario | Steve Kloves prema romanu J. K. Rowling |
| Uloge | Daniel Radcliffe Rupert Grint Emma Watson Michael Gambon Alan Rickman Jim Broadbent Robbie Coltrane Maggie Smith Helena Bonham Carter Helen McCrory David Thewlis Timothy Spall |
| Muzika | Nicholas Hooper John Williams |
| Premijera | 15. jula 2009 (2009-07-15) |
| Jezik | engleski jezik |
| Trajanje | 153 min. |
| Država |  Ujedinjeno Kraljevstvo  Sjedinjene Američke Države |
| Kompanija |
| Studio | Heyday Films |
| Distributer | Warner Bros. Pictures |
| Budžet | $250,000,000 |
| Zarada | $934,416,487 |
| Tehnička ekipa |
| Fotografija | Bruno Delbonnel |
| Montaža | Mark Day |
| Hronologija |
|

|  |  |
| --- | --- |
| Prethodni:
 | Naredni:
 |

 |
|

|  |  |
| --- | --- |
| *Harry Potter and the Order of the Phoenix* | *Harry Potter and the Deathly Hallows - Part 1* |

 |
| *Harry Potter and the Half-Blood Prince* na Internet Movie Database |

Harry Potter and the Half-Blood Prince je britansko-američki fantastični film iz 2009. kojeg je režirao David Yates prema istoimenom romanu J. K. Rowling. Ovo je šesti nastavak serijala o Harryju Potteru, čiji scenarij ponovo potpisuje Steve Kloves, a produkciju David Heyman i David Barron. Radnja filma prati Harryjevu šestu godinu u Hogwartsu tijekom koje ga zainteresira neobična knjiga, zaljubi se i pokušava pronaći sjećanje koje je ključ za Voldemortov pad. Harryja Pottera, kao i u prijašnjim nastavcima, tumači Daniel Radcliffe, dok njegove prijatelje, Rona Weasleyja i Hermione Granger, tumače Rupert Grint i Emma Watson. Ovom nastavku je prethodio film *Harry Potter and the Order of the Phoenix*, a sljedeći je bio film *Harry Potter and the Deathly Hallows - Part 1*.

Snimanje je započelo 24. rujna 2007., a kulminiralo svjetskom premijerom 15. srpnja 2009. godine, dan prije četvrte obljetnice izlaska istoimene knjige. Izuzev Sjedinjenih Država, film je distribuiran kako u obična tako i IMAX 3D kina diljem svijeta. Kako su sjevernoamerička kina imala višetjednu obavezu prema filmu *Transformers: Revenge of the Fallen*, prikazivanje *Harryja Pottera* je u IMAX 3D kinima započelo tek 29. srpnja 2009., dva tjedna nakon premijere.

*Half-Blood Prince* je po izlasku ostvario veliki uspjeh među kritičarima, ali i na kino blagajnama, postavivši novi rekord dnevne zarade. U samo pet dana, film je zaradio oko $394 milijuna, čime je postavio novi rekord u kategoriji petodnevne zarade. Ukupna zarada filma bila je nešto veća od $934 milijuna, čime je završio na drugom mjestu te godine, iza filma *Avatar*. Film je zaradio nekolicinu nominacija (uključujući i Oscar i BAFTA) i dobio nekolicinu nagrada, a postao je jedan od najbolje ocijenjenih i najhvaljenijih nastavaka serijala.

## Sinopsis

*Jazbina*, dom obitelji Weasley, postala je mjesto sastajanja članova reda prije nego je postala meta napada Smrtonoša. Na slici se mogu vidjeti Molly i Arthur Weasley te Nymphadora Tonks i Remus Lupin, sve članovi Reda feniksa.
Samo dva tjedna nakon što je završila radnja Harryja Pottera i Reda Feniksa, u ljeto 1996. Voldemort i njegove pristalice počeli su otvoreno djelovati i tako su uzrokovali opći kaos i paranoju u Britaniji, a na svoju su stranu uspjeli pridobiti čak i dementore. Zbog zahtjeva čarobnjačke javnosti s mjesta ministra magije smijenjen je Cornelius Fudge, a zamijenio ga je Rufus Scrimgeour.

Iste večeri kada započinje priča, Severus Snape položio je Neprekršivu zakletvu za majku Draca Malfoya, Narcissu, a svjedokinja je bila Bellatrix Lestrange. Snape se zakleo da će štititi Draca i pomoći mu da ostvari svoj zadatak, iako se u tom trenutku još uvijek ne znaju Dracove prave namjere.

Zbog povećane aktivnosti smrtonoša u Hogwartsu su pojačane sigurnosne mjere. Snape je dobio dugo željeni posao profesora Obrane od mračnih sila, a na njegovu ga je starom radnom mjestu zamijenio Horace Slughorn.

Harry i Ron nastavili su slušati Čarobne napitke za O.Č.I. zato što je Slughorn od učenika tražio samo ocjenu "I" iz ČAS-ova. Obojica su bila nepripremljena pa su se na početku školske godine koristili knjigama i sastojcima u vlasništvu škole. Tijekom prvog predavanja Slughorn je Harryju dao stari udžbenik koji je bio u vlasništvu "Princa miješane krvi". Knjiga je bila puna rukom pisanih bilješki zbog kojih je Harry na Čarobnim napicima bio bolji čak i od Hermione. Zbog svojih je odlično spravljenih napitaka dobio i bočicu Felix Felicisa, napitka koji onome tko ga ispije donosi neizmjernu sreću u određenom (manjem) vremenskom razdoblju.

Zbog promjena u ponašanju Harry sumnja da je Malfoy postao smrtonoša. Svoje sumnje povjerava Dumbledoreu, ali čini se da on uopće ne obraća pažnju na to. Kasnije otkrivamo da je Dumbledore povjerio Snapeu istragu o svemu tome.

Baš kad se činilo da će Ron i Hermiona prohodati, Ron je počeo izlaziti i bez srama ljubiti se s Lavender Brown, ali to je učinio zato što je saznao da se Hermiona ljubila s Viktorom Krumom. Zatim se Hermiona pokušala osvetiti Ronu tako što je na Slughornovu božićnu zabavu došla s Cormacom McLaggenom, ali je brzo požalila i provela je ostatak večeri skrivajući se od njega. Ron i Hermione svađali su se u velikom dijelu knjige, ali kad je Ron slučajno otrovan, odlučili su prekinuti svoju svađu.

U međuvremenu, Harry se ponovno našao u centru pažnje, a najviše su ga opsjedale djevojke. Nakon jedne metlobojske utakmice (koju je Harry propustio zato što je morao odraditi kaznu kod Snapea) Harry i Ginny su prohodali.

Albus Dumbledore (Michael Gambon) je još jednom demonstrirao svoje čarobnjačke vještine prilikom sukoba s inferiusima u spilji u kojoj je bio sakriven Voldemortov horkruks i tako potvrdio status jednog od najmoćnijih čarobnjaka u povijesti.
Dumbledore je počeo Harryju davati instrukcije, ili su barem neki tako mislili. Zapravo je ravnatelj Harryju pokazivao sjećanja na Voldemorta iz prošlosti. Kad je vidio posljednje sjećanje koje je pripadalo Slughornu i koje je Harry uspio iz njega izvući uz pomoć Felix Felicisa, Dumbledore je počeo teoretizirati o tome da je Voldemort podijelio svoju dušu na sedam dijelova, a da je šest dijelova pohranio u horkrukse kako bi došao što bliže besmrtnosti, a sedmi je dio ostavio u svojem tijelu. Iako su dva horkruksa već bila uništena (dnevnik Toma Riddlea i prsten Marvola Gaunta), Dumbledore je vjerovao da postoje još četiri horkruksa koja moraju biti uništena. Harry i on zaputili su se u potragu za jednim od njih (medaljonom Salazara Slytherina) i uspjeli su ga uzeti, ali je zbog toga Dumbledore bio jako oslabljen.

Profesor Severus Snape (Alan Rickman) bacio je novu sjenku sumnje na svoju vjernost kada je, prilikom napada Smrtonoša, ubio ravnatelja Dumbledorea i pobjegao s ostatkom Smrtonoša, izazvavši kaos u školi.
Dvojac je pri povratku ugledao Tamni znamen iznad Hogwartsa. Kad su došli do dvorca, iznenadio ih je Draco Malfoy. Dumbledore je paralizirao Harryja koji je bio pod svojim plaštom nevidljivosti i tako je svjedočio događajima na koje nije mogao utjecati. Zbog vremena koje mu je bilo potrebno da paralizira Harryja, Dumbledore se nije uspio obraniti pa ga je Draco razoružao. Otkrio mu je i da je pustio smrtonoše u Hogwarts koristeći se Ormarom za nestajanje iz Sobe potrebe.

Uskoro su stigli i ostali smrtonoše koji su poticali Draca da obavi svoj zadatak, ali je on ipak oklijevao. Stigao je i Snape koji je sve okončao i ubio ravnatelja kletvom Avada Kedavra. Smrtonoše su nakon toga pobjegli. Dumbledoreovom je smrću na Harryja prestala djelovati čarolija koja ga je paralizirala i ponovno se mogao micati. Odmah je krenuo za Snapeom koji se u kratkom dvoboju prije napuštanja Hogwartsa predstavio kao Princ miješane krvi.

Harry je uzeo medaljon po koji su se Dumbledore i on zaputili ranije tog dana i otkrio da je lažan. Unutra je našao poruku od nekoga s inicijalima "R.A.B." koji je ukrao pravi horkruks s namjerom da ga uništi što je prije moguće s nadom da će Voldemort ponovno biti smrtnik kad se jednom nađe sa sebi ravnim.

Školska je godina prekinuta i održan je Dumbledoreov pogreb na koji su došli brojni ugledni članovi čarobnjačke zajednice, a među njima i Rufus Scrimgeour. Minerva McGonagall postala je privremenom ravnateljicom Hogwartsa, ali se i ona i ostali učitelji boje da bi škola mogla biti zatvorena. I McGonagallica i Scrimgeour nakon pogreba pokušali su iz Harryja izvući informacije koje mu je dao Dumbledore, ali je on to zadržao za sebe.

Nakon pogreba, Harry je odlučio da se sljedeće godine neće vratiti u školu i da će se posvetiti potrazi za preostalim horkruksima i pobjedi nad Voldemortom. Za svoju je odluku rekao Ronu i Hermioni, i oboje je inzistiralo na tome da mu se pridruže u potrazi. Prekinuo je s Ginny zato što je smatrao da bi Voldemort mogao pokušati doći do Harryja preko nje. Knjiga završava Harryjevim razmišljanjem o tome kako će provesti još barem jedan sretan dan sa svojim prijateljima.

## Glumačka postava

Profesor Horace Slughorn (Jim Broadbent) na prvom je satu učenicima ponudio napitak *Felix felicis* kao nagradu za dobro obavljeni posao. Izradom ovog napitka, Slughorn je potvrdio svoje iznimne vještine, koje često nisu dolazile do izražaja zbog njegove plašljivosti. Inače, Slughorn je u knjizi imao bradu te je podsjećao na morža, ali kako glumac Jim Broadbent nije volio nositi bradu, lik je prikazan bez nje.
* Daniel Radcliffe kao Harry Potter.
* Rupert Grint kao Ron Weasley, Harryjev najbolji prijatelj.
* Emma Watson kao Hermione Granger, Harryjeva najbolja prijateljica.
* Helena Bonham Carter kao Bellatrix Lestrange, Dracova teta i Voldemortova najodanija Smrtonoša.
* Jim Broadbent kao Horace Slughorn, povratnik na mjesto profesora Napitaka.
* Robbie Coltrane kao Rubeus Hagrid, čuvar ključeva i profesor Skrbi za magična stvorenja.
* Warwick Davis kao Filius Flitwick, profesor Čarolija.
* Tom Felton kao Draco Malfoy, Harryjev rival.
* Michael Gambon kao Albus Dumbledore, legendarni ravnatelj Hogwartsa.
* Jason Isaacs kao Lucius Malfoy, Dracov otac.
* Matthew Lewis kao Neville Longbottom, Harryjev prijatelj.
* Evanna Lynch kao Luna Lovegood, Harryjeva prijateljica.
* Helen McCrory kao Narcissa Malfoy, Dracova majka.
* James i Olover Phelps kao Fred i George Weasley, Ronova starija braća.
* Alan Rickman kao Severus Snape, novi profesor Obrane od mračnih sila.
* Maggie Smith kao Minerva McGonagall, doravnateljica i profesorica Preobrazbe.
* Timothy Spall kao Peter Pettigrew, Smrtonoša koji je izdao Harryjeve roditelje; nema govornu ulogu.
* Natalia Tena kao Nymphadora Tonks, auror i članica Reda feniksa.
* David Thewlis kao Remus Lupin, Harryjev bivši profesor i član Reda feniksa.
* Julie Walters kao Molly Weasley, Ronova majka.
* Mark Williams kao Arthur Weasley, Ronov otac.
* Bonnie Wright kao Ginny Weasley, Ronova sestra.

Christian Coulson, koji je mladog Toma Riddlea glumio u filmu *Chamber of Secrets*, izrazio je želju da glumi Voldemorta u *flashback* scenama; Yates je rekao kao je Coulson, koji je tada bio blizu tridesete, prestar kako bi ponovio ulogu. Jamie Campbell Bower, koji se pojavio u filmu *Sweeney Todd: The Demon Barber of Fleet Street*, ranije je izjavio kako "drži fige" da će dobiti ulogu mladog Voldemorta. Bower je, ipak, kasnije glumio mladog Gellerta Grindelwalda u filmu *Harry Potter and the Deathly Hallows – Part 1*. Ulogu mladog Voldemorta dobili su, na koncu, Hero Fiennes-Tiffin (dječak) i Frank Dillane (tinejdžer).

Helen McCrory se pojavljuje kao Narcissa Malfoy, Dracova majka i Bellatrixina mlađa sestra. McCrory je u filmu *Order of the Phoenix* trebala glumiti Bellatrix, ali je odustala zbog trudnoće. Naomi Watts je navodno ranije dobila ulogu, ali su to demantirali njezini agenti.

I Clémence Poésy, koja je glumila Fleur Delacour, i Chris Rankin, koji je glumio Percyja Weasleyja, su izrazili želju za povratkom, ali njihovi se likovi nisu pojavili u filmu. Nakon što je Bill Nighy izrazio želju za pojavljivanjem, Yates je potvrdio kako će Nighy biti njegov prvi izbor za ulogu Ministra magije, Rufusa Scrimgeoura. Scrimgeour je na koncu izbačen iz scenarija šestog filma, ali se pojavljuje u prvom djelu filma *Deathly Hallows*.

## Nagrade

| Nagrada
 | Kategorija
 | Ishod
 | Primatelj
 | Izvor
 |
| --- | --- | --- | --- | --- |
| Oscar
 | Najbolja fotografija
 | Nominacija
 | Bruno Delbonnel
 |  |
| Nagrada Ceha scenskih umjetnika
 | Izvrsnost u produkcijskom dizajnu
 | Nominacija
 | Stuart Craig
 |  |
| BAFTA
 | Najbolji produkcijski dizajn
 | Nominacija
 | Stuart Craig Stephanie McMillan
 |  |
| Najbolji specijalni efekti
 | Nominacija
 | John Richardson Tim Burke Tim Alexander Nicolas Aithadi
 |
| BAFTA Kid's Vote
 | Najbolji film
 | Nominacija
 | *Harry Potter and the Half-Blood Prince* |  |
| Digital Spy nagrada
 | Najbolji obiteljski film
 | Dobitnik
 | *Harry Potter and the Half-Blood Prince* |  |
| Gouden Flip nagrada
 | Najbolji film
 | Dobitnik
 | *Harry Potter and the Half-Blood Prince* |  |
| Nagrada Golden Reel
 | Najbolja montaža zvuka
 | Nominacija
 | *Harry Potter and the Half-Blood Prince* |  |
| Grammy
 | Najbilja glazba
 | Nominacija
 | Nicholas Hooper
 |  |
| IFTA nagrada
 | Najbolji sporedni glumac
 | Nominacija
 | Michael Gambon
 |  |
| IGN
 | Najbolji film fantastike
 | Dobitnik
 | *Harry Potter and the Half-Blood Prince* |  |
| MTV Movie Awards
 | Najbolji film
 | Nominacija
 | *Harry Potter and the Half-Blood Prince* |  |
| Najbolja glumica
 | Nominacija
 | Emma Watson
 |
| Najbolji glumac
 | Nominacija
 | Daniel Radcliffe
 |
| Najbolji antagonist
 | Dobitnik
 | Tom Felton
 |
| Najbolja globalna zvijezda
 | Nominacija
 | Daniel Radcliffe
 |
| National Movie Awards
 | Najbolji obiteljski film
 | Dobitnik
 | *Harry Potter and the Half-Blood Prince* |  |
| Najbolja izvedba
 | Nominacija
 | Rupert Grint
 |
| Nominacija
 | Daniel Radcliffe
 |
| Nominacija
 | Emma Watson
 |
| People's Choice Awards
 | Najbolji film
 | Nominacija
 | *Harry Potter and the Half-Blood Prince* |  |
| Najbolji serijal
 | Nominacija
 | *Harry Potter* |
| Najbolja postava
 | Nominacija
 | Daniel Radcliffe, Rupert Grint i Emma Watson
 |
| Phoenix Film Critics Society Awards
 | Najbolji obiteljski film
 | Dobitnik
 | *Harry Potter and the Half-Blood Prince* |  |
| RAAM Awards
 | Film godine
 | Dobitnik
 | *Harry Potter and the Half-Blood Prince* |  |
| RAFA Awards
 | Alan Titchmarsh Show nagrada za britanski film godine
 | Dobitnik
 | *Harry Potter and the Half-Blood Prince* |  |
| Glazba godine
 | Dobitnik
 | *Harry Potter and the Half-Blood Prince* |
| Najbolje korištenje britanskih lokacija u filmu
 | Dobitnik
 | *Harry Potter and the Half-Blood Prince* |
| Film godine (sponzor The List)
 | Nominacija
 | *Harry Potter and the Half-Blood Prince* |
| Nagrada Satellite
 | Najbolji film
 | Nominacija
 | *Harry Potter and the Half-Blood Prince* |  |
| Nagrada Saturn
 | Najbolji film fantastike
 | Nominacija
 | *Harry Potter and the Half-Blood Prince* |  |
| Najbolji kostim
 | Nominacija
 | Jany Temime
 |
| Najbolji produkcijski dizajn
 | Nominacija
 | Stuart Craig
 |
| Najbolji specijalni efekti
 | Nominacija
 | Tim Burke John Richardson Nicholas Aithadi Tim Alexander
 |
| Scream Awards
 | Najbolji film fantastike
 | Nominacija
 | *Harry Potter and the Half-Blood Prince* |  |
| Najbolja glumica u filmu fantastike
 | Nominacija
 | Emma Watson
 |
| Najbolji glumac u filmu fantastike
 | Nominacija
 | Daniel Radcliffe
 |
| Najbolji sporedni glumac
 | Nominacija
 | Rupert Grint
 |
| Najbolja sporedna glumica
 | Nominacija
 | Evanna Lynch
 |
| Najbolji antagonist
 | Nominacija
 | Helena Bonham Carter
 |
| Najbolji F/X
 | Nominacija
 | *Harry Potter and the Half-Blood Prince* |
| Najbolji nastavak
 | Nominacija
 | *Harry Potter and the Half-Blood Prince* |
| Holy Sh\*t! - scena godine
 | Dobitnik
 | "Smrtonoše napadaju London"
 |
| Najbolja postava
 | Dobitnik
 | *Harry Potter and the Half-Blood Prince* |
| SFX nagrade
 | Najbolji film
 | Dobitnik
 | *Harry Potter and the Half-Blood Prince* |  |
| Switch Live nagrada
 | Najbolji *flick* | Dobitnik
 | *Harry Potter and the Half-Blood Prince* |  |
| Teen Choice Award (2009)
 | Film ljeta - akcija/avantura
 | Dobitnik
 | *Harry Potter and the Half-Blood Prince* |  |
| Teen Choice Award (2010)
 | Najbolji film - fantastika
 | Nominacija
 | *Harry Potter and the Half-Blood Prince* |  |
| Najbolja glumica - fantastika
 | Nominacija
 | Emma Watson
 |  |
| Nagrada VES
 | Najbolje slike u filmu
 | Nominacija
 | David Basalla Emily Cobb Tania Richard
 |  |
| Young Artist Award
 | Najbolja sporedba glumica
 | Nominacija
 | Evanna Lynch
 |  |

## Izvori